
1119a

Informácia


o prerokovaní vládneho návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1119) vo výboroch Národnej rady Slovenskej republiky v druhom čítaní
___________________________________________________________________________

	Výbor Národnej rady Slovenskej republiky pre sociálne veci bol určený ako  gestorský výbor k vládnemu návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1119). 
	V zmysle § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku prerokovania vyššie uvedeného zákona a návrhy na ďalší postup.

I.

	Národná rada Slovenskej republiky uznesením č. 1293 z 10. septembra 2014 pridelila predmetný návrh zákona na prerokovanie týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky,
Výboru Národnej rady Slovenskej republiky pre verejnú správu a regionálny rozvoj a
Výboru Národnej rady Slovenskej republiky pre sociálne veci;


II.
 
	Poslanci Národnej rady Slovenskej republiky, ktorí nie sú členmi výborov, ktorým bol návrh  zákona  pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).
 

III.

Návrh zákona odporučili schváliť:

Ústavnoprávny výbor Národnej rady Slovenskej republiky uznesením č. 484 zo 7. októbra 2014, 

Výbor Národnej rady Slovenskej republiky pre sociálne veci uznesením č. 130
z 9. októbra 2014. 

Výbor Národnej rady Slovenskej republiky pre verejnú správu a regionálny rozvoj prerokoval vládny návrh zákona 7. októbra 2014, ale neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných členov výboru. 


IV.

	Výbory Národnej rady Slovenskej republiky, ktoré návrh zákona prerokovali, prijali tieto návrhy:

V čl. I  bode  5 v poznámke pod čiarou k odkazu 1b v prvej vete sa na konci znenia v okrúhlej zátvorke vkladá bodkočiarka a znenie „Ú. v. EÚ L 200, 7. 6. 2004“, a v druhej vete sa slová „na vykonávanie“ nahrádzajú slovom „vykonávania“.
Odôvodnenie:
Doplnenie uvedenia publikačného zdroja jednotným zaužívaným spôsobom a o opravu znenia v zmysle oficiálneho uverejnenia v Úradnom vestníku EÚ.

Ústavnoprávny výbor NR SR
Výbor NR SR pre sociálne veci

V čl. I bode 8 v poznámke pod čiarou k odkazu 4 v jedenástom riadku sa za slovami „v znení neskorších predpisov“ vypúšťa čiarka a slová „zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov“ a v trinástom riadku sa za slovami „v znení neskorších predpisov“ vypúšťa čiarka a slová „zákon č. 305/2005 Z. z. v znení neskorších predpisov“.

Odôvodnenie:
Vypustenie citácií z 8. bodu (čl. I), v poznámke pod čiarou k odkazu 4, za účelom ponechania platného stavu z dôvodu potreby úplnej citácie zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

Ústavnoprávny výbor NR SR
Výbor NR SR pre sociálne veci

V čl. I bode 9 v § 4 ods. 6 písm. a) siedmom bode sa slová „zo zdrojov Európskeho sociálneho fondu“ nahrádzajú slovami „z prostriedkov Európskej únie4b)“.

V čl. I bode 9 v § 4 ods. 6 písm. c) sa odkaz „4b)“ nahrádza odkazom „4c)“.

V čl. I bode 9 posledná veta znie:
„Poznámky pod čiarou k odkazom 4b a 4c znejú:
„4b) Napríklad nariadenie Európskeho parlamentu a Rady (EÚ) č. 1304/2013 zo 17. decembra 2013 o Európskom sociálnom fonde a o zrušení nariadenia Rady (ES) č. 1081/2006 (Ú. v. EÚ L 347, 20.12.2013), nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (Ú. v. EÚ L 72, 12.3.2014).
4c) § 90 ods. 3 zákona č. 305/2005 Z. z. v znení neskorších predpisov.“.“.

V čl. I bode 10  v § 5 ods. 7 písm. a) siedmom bode sa slová „zo zdrojov Európskeho sociálneho fondu“ nahrádzajú slovami „z prostriedkov Európskej únie4b)“.

Odôvodnenie k bodom 3 až 6:
V súvislosti s prijatím nariadenia Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby, ktorým sa zriaďuje Fond európskej pomoci pre najodkázanejšie osoby sa navrhuje nahradiť konkrétne označenie fondu všeobecným pojmom, nakoľko vzhľadom na novú právnu úpravu Európsky sociálny fond nie je jediným zdrojom prostriedkov Európskej únie, ktoré môže Ústredie práce, sociálnych vecí a rodiny alebo úrad práce, sociálnych vecí a rodiny vyžívať pri realizácii projektov a programov.

Výbor NR SR pre sociálne veci


V čl. I bode 12 v § 12 ods. 2 sa v prvej a druhej vete nad slovo „predpisu“ vkladá odkaz 9 a na konci 12. bodu sa pripájajú tieto slová:
„Poznámka pod čiarou k odkazu 9 znie:
„9) § 19 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov.“.“.
Odôvodnenie:
Vloženie nového odkazu 9 do § 12 ods. 2 (čl. I, 12. bod) na § 19 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov, v ktorom sú upravené podmienky prijatia do štátnej služby. Zároveň sa v 12. bode za znenie § 12 navrhuje doplniť znenie poznámky pod čiarou k odkazu 9. 

Ústavnoprávny výbor NR SR
Výbor NR SR pre sociálne veci


V.
 
	Gestorský výbor prerokoval návrh spoločnej správy k vládnemu návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1119).

	Výbor  neprijal platné uznesenie v zmysle § 52 ods. 4  zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 

	Uznesením výboru č. 135 z 9. októbra 2014 poveril Vieru Šedivcovú  v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu. 




Bratislava 14. októbra 2014





Ján Podmanický v. r.
predseda výboru

